Monego de Bavêa

Mónego de Bavêa (in tedésco: München, in bavaréize Minga), çitæ da Germània Meridionâle e capitâle do Land do Stâto frànco da Bavêa, in scê rîve do sciùmme Isar. Pe inportànsa a l’è a tèrsa çitæ tedésca cómme nùmero de abitànti (quæxi 1.488.000 stàn into comùn, quæxi 1.809.000 co-i contórni e quæxi 2.900.000 inte l’àrea metropolitànn-a). Mónego a l’é famôza pe tùtte e cöse interesànti che gh’é da védde: e rexidénse reâli, i gréndi pàrchi, i sò muzêi, e sò gêxe. Da no ascordâse o folclôre bavaréize ancón asæ visciûo da-i sò abitànti, e, naturalménte, a manifestaçión ciù avoxâ, l’Oktoberfest, dónde a bîra bavaréize (âtra specialitæ do pòsto) a se consùmma a sciùmmi. O Sànto patrón da çitæ o l’é Sàn Bénno de Meißen. Into 2015 in stùdio da socjêtæ de consulénsa mondiâle Mercer o l’à mìsso Mónego de Bavêa a-o quàrto pòsto tra e 20 çitæ do móndo co-a mêgio qualitæ da vìtta. Giögrafîa Stöia Abitanti Pòsti de interesse Economîa Coltûa Manifestaçioin Feste e fêe Aministraçión Comunicaçioin Nòtte Colegaménti estèrni Wikimedia Commons a contêgne di files in sce Monego de Bavèa